《僦居城南人皆笑其陋戏作因以自解》
宋代·张守

纷纷甲第照清都，谁信蜗牛亦自庐。未厌嚣尘聊近市，不须高大拟容车。

窥床夜月陪清冷，入户风埃痛扫除。丰屋从来招鬼瞰，却因容膝得安居。

作者简介：（1084—1145）常州晋陵人，字子固，一字全真，号东山居士。徽宗崇宁二年进士。擢监察御史。高宗建炎初上防淮渡江利害六事，主张恢复中原，反对画江自守。历御史中丞、翰林学士、同签书枢密院事。四年，除参知政事。未几罢知绍兴府，改福州。六年，复参知政事，兼权枢密院事。后历知婺州、洪州、建康府。卒谥文靖。有《毗陵集》。